CELEX: 22005A1220(01)
Language: hr
Date: 2005-12-13 00:00:00
Title: Protokol o izmjeni Sporazuma o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane, u pogledu carinske kvote za uvoz u Zajednicu šećera i proizvoda od šećera podrijetlom iz bivše jugoslavenske republike Makedonije

03/Sv. 26
            
            
               HR
            
            
               Službeni list Europske unije
            
            
               185
            
         22005A1220(01)
   
               L 333/45
            
            
               SLUŽBENI LIST EUROPSKE UNIJE
            
         PROTOKOL
   o izmjeni Sporazuma o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane, u pogledu carinske kvote za uvoz u Zajednicu šećera i proizvoda od šećera podrijetlom iz bivše jugoslavenske republike Makedonije
   EUROPSKA ZAJEDNICA,
   dalje u tekstu „Zajednica”
   s jedne strane i
   BIVŠA JUGOSLAVENSKA REPUBLIKA MAKEDONIJA,
   s druge strane,
   budući da:
   
               (1)
            
            
               Sporazum o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane (dalje u tekstu „SSP”) potpisan je u Luksemburgu 9. travnja 2001. i stupio je na snagu 1. travnja 2004.
            
         
               (2)
            
            
               Vođeni su pregovori o promjeni preferencijalnih dogovora u SSP-u u pogledu uvoza u Zajednicu šećera i proizvoda od šećera podrijetlom iz bivše jugoslavenske republike Makedonije.
            
         
               (3)
            
            
               Potrebno je usvojiti odgovarajuće izmjene SSP-a,
            
         SPORAZUMJELE SU SE:
   Članak 1.
   SSP mijenja se kako slijedi:
   
               1.
            
            
               Članak 27. mijenja se kako slijedi:
               
                           (a)
                        
                        
                           prvi podstavak stavka 1. zamjenjuje se sljedećim:
                           „1.   Zajednica ukida carine i pristojbe koje imaju jednaki učinak na uvoz poljoprivrednih proizvoda podrijetlom iz bivše jugoslavenske republike Makedonije, osim onih navedenih u tarifnim brojevima 0102, 0201, 0202, 1701, 1702 i 2204 kombinirane nomenklature.”;
                        
                     
                           (b)
                        
                        
                           sljedeći podstavak se dodaje stavku 2.:
                           „Zajednica primjenjuje bescarinski pristup na uvoz u Zajednicu proizvoda podrijetlom iz bivše jugoslavenske republike Makedonije iz tarifnih brojeva 1701 i 1702 kombinirane nomenklature, unutar ograničenja godišnje carinske kvote od 7 000 tona (neto težine).”
                        
                     
         
               2.
            
            
               U tablici u Prilogu I. Protokolu 3., upućivanja na proizvode obuhvaćene tarifnim brojem 1702 kombinirane nomenklature se brišu.
            
         Članak 2.
   Ovaj je Protokol sastavni dio SSP-a.
   Članak 3.
   Protokol stupa na snagu prvog dana mjeseca koji slijedi nakon dana potpisivanja.
   Članak 4.
   Protokol je sastavljen u dva primjerka na svim službenim jezicima ugovornih stranki, pri čemu je svaki od tih tekstova jednako vjerodostojan.
   
      Sastavljeno u Bruxellesu 21. studenoga 2005.
      
         
            Za Europsku zajednicu
         
      
      
         
            Za bivšu jugoslavensku republiku Makedoniju